[bookmark: _GoBack]Vendim 
Nr.1402, datë 22.10.2008

Për miratimin e rregullave të zhvillimit të ankandit publik, për shitjen e paketës së aksioneve tË “Albanian Mobile Communications” Sha, që ka mbetur pas traNsferimit të paketës tek investitorët Strategjikë, tek ish-pronarët e Truallit dhe te Punonjësit e kësaj shoqërie

Në mbështetje të nenit 100 të Kushtetutës, të nenit 9 të ligjit nr.8306, datë 14.3.1998 “Për strategjinë e privatizimit të sektorëve me rëndësi të veçantë”, të neneve 2, 3, pika 3, e 6, të ligjit nr.8515, datë 21.7.1999 “Për privatizimin e shoqërisë anonime “Albanian Mobile Communications” (AMC)” dhe të neneve 17, 19 e 45 të ligjit nr.9874, datë 14.2.2008 “Për ankandin publik”, me propozimin e Ministrit të Ekonomisë, Tregtisë dhe Energjetikës, Këshilli i Ministrave

Vendosi:

1. Shitja e paketës së aksioneve të AMC sh.a., zotëruar nga shteti shqiptar, e barabartë me 12.5792% të kapitalit të kësaj shoqërie, do të kryhet nëpërmjet ankandit publik, përmes procedurës me përzgjedhje të blerësve, në përputhje me dispozitat e ligjit nr.9874, datë 14.2.2008 “Për ankandin publik”.
2. Ministria e Ekonomisë, Tregtisë dhe Energjetikës, në përputhje me dispozitat e ligjit nr.9874, datë 14.2.2008 “Për ankandin publik” të krijojë, brenda strukturës së vet, njësinë ad-hoc të ankandit, e cila do të ketë detyrat e përgjegjësitë e mëposhtme:
i) Përgatitjen e dokumenteve të ankandit dhe paraqitjen e tyre për miratim te Ministri i Ekonomisë, Tregtisë dhe Energjetikës;
ii) Përcaktimin e kritereve të vlerësimit për shitjen e paketës së aksioneve, të barabartë me 12.5792% të kapitalit të AMC sh.a.;
iii) Caktimin e çmimit të shitjes për paketën e aksioneve, të përcaktuara në nënndarjen (ii) të kësaj pike, bazuar në vlerën aktuale monetare (VAM), në çmimet e tregut, të dhënat e INSTAT-it apo të organeve të tjera shtetërore, si dhe në përcaktimet e konsulentit ndërkombëtar, të ngarkuara nga Ministria e Ekonomisë, Tregtisë dhe Energjetikës sipas vendimit nr.410, datë 11.7.2007 të Këshillit të Ministrave;
iv) Raportimi pranë Agjencisë së Prokurimit Publik për zhvillimin e ankandit, sipas shtojcës nr.6, që i bashkëlidhet këtij vendimi.
3. Ngarkohet Ministri i Ekonomisë, Tregtisë dhe Energjetikës për ngritjen e një komisioni të posaçëm, për shqyrtimin dhe vlerësimin e ofertave të këtij ankandi publik, si dhe për ndjekjen e procedurave për zhvillimin e tij. Komisioni që do të përbëhet nga 7 (shtatë) anëtarë, do ta ushtrojë veprimtarinë në përputhje me rregullat e miratuara për këtë qëllim nga Ministri i Ekonomisë, Tregtisë dhe Energjetikës.
4. Dokumentet e ankandit publik do të përgatiten nga njësia e ankandit, ngritur sipas pikës 2 të këtij vendimi, dhe do të miratohen me urdhër të Ministrit të Ekonomisë, Tregtisë dhe Energjetikës, në përputhje me modelet e përcaktuara në shtojcat, që i bashkëlidhen këtij vendimi.
5. Dokumentet standarde të ankandit përbëhen nga:
i) Formulari i njoftimit;
ii) Kërkesa për pjesëmarrje;
iii) Formulari i ofertës;
iv) Ftesa për ofertë;
v) Formulari i njoftimit të fituesit;
vi) Formulari i publikimit të njoftimit të fituesit;
vii) Procesverbali/et i/e komisionit të vlerësimit të ofertave,
sipas modelit të shtojcave, që i bashkëlidhen këtij vendimi.
Ministria e Ekonomisë, Tregtisë dhe Energjetikës miraton dokumentet e mëposhtme dhe dokumente të tjera të nevojshme për zhvillimin e procedurës së ankandit:
i) procedurat e ankandit;
ii) dokument/e informuese për AMC sh.a.;
iii) marrëveshja e konfidencialitetit;
iv) formulari i sigurimit të ofertës;
v) autorizimi (prokura) për personat, që veprojnë, në emër e për  llogari të ofertuesve;
vi) marrëveshja për shitjen e aksioneve të AMC sh.a.,
sipas modelit të miratuar nga kjo ministri.
6. Njoftimi i ankandit publik publikohet nga Ministria e Ekonomisë,Tregtisë dhe Energjetikës, në përputhje me dispozitat e ligjit nr.9874, datë 14.2.2008 “Për ankandin publik”, dhe përmban, krahas kërkesave të përcaktuara në nenin 24 të ligjit, edhe, të paktën:
i) një përshkrim të objektit të ankandit;
ii) treguesin e  kritereve përzgjedhëse të ofertuesve;
iii) ftesën drejtuar kandidatëve blerës, për të shprehur interesin për pjesëmarrje në procedurën e ankandit me përzgjedhje të blerësve.
7. Njoftimi i ankandit publik, sipas këtij vendimi, i cili bëhet nga Ministria e Ekonomisë, Tregtisë dhe Energjetikës, dërgohet për botim në Buletinin e Njoftimeve Publike dhe në të paktën në një gazetë të huaj, me shpërndarje në Europë. Njoftimi i ankandit përmban informacion të përgjithshëm për ankandin  publik, me procedurë përzgjedhëse, si dhe kushtet e mënyrën e paraqitjes së kërkesës së kandidatëve blerës për pjesëmarrje.
8. Kërkesat për pjesëmarrje në ankandin publik duhet të paraqiten nga kandidatët blerës pranë Ministrisë së Ekonomisë, Tregtisë dhe Energjetikës, brenda afateve të përcaktuara nga dokumentet e ankandit. Afati i dorëzimit të kërkesës për pjesëmarrje nuk mund të jetë më pak se 10 ditë nga data e botimit të njoftimit të ankandit publik, të përcaktuar në pikën 7 të këtij vendimi. Kandidatët blerës paraqesin, së bashku me kërkesën për pjesëmarrje, edhe dokumentet e informacionet e kërkuara nga dokumentet e ankandit.
9. Kërkesa për pjesëmarrje, dokumentet dhe informacionet e kërkuara dorëzohen nga kandidatët blerës në kopje fizike, me postë ose dorazi, në vendin e përcaktuar në dokumentet e ankandit.
10. Kandidatët blerës, që dorëzojnë dokumente të rreme ose të falsifikuara, skualifikohen nga ankandi publik për shitjen e paketës së aksioneve të AMC sh.a.
11. Kandidatët blerës përzgjidhen (kandidatët e përzgjedhur) nga Ministria e Ekonomisë, Tregtisë dhe Energjetikës, në bazë të kritereve të mëposhtme:
a) të kapaciteteve financiare për blerjen e paketës së aksioneve të kapitalit të AMC sh.a., objekt i shitjes me ankand publik, sipas këtij vendimi;
b) të aftësisë për ta përfunduar transaksionin në mënyrën dhe kohën e kërkuar nga dokumentet e ankandit.
12. Pas përfundimit të afatit të dorëzimit të kërkesës për pjesëmarrje, përcaktuar në dokumentet e ankandit, Ministria e Ekonomisë, Tregtisë dhe Energjetikës, nëpërmjet një komunikimi me shkrim, drejtuar njëkohësisht  të gjithë kandidatëve të përzgjedhur, fton dorëzimin e ofertave për blerjen e paketës së aksioneve të AMC sh.a., dhe dokumentet e tjera, në vendin dhe orën e përcaktuar në dokumentet e ankandit.
13 Ftesa për kandidatët e përzgjedhur bëhet sipas formës së parashikuar në shtojcat, që i bashkëlidhen këtij vendimi. Ftesa përmban edhe:
a) kopje të dokumenteve të ankandit publik;
b) referencë, për të pasur akses në dokumentet e ankandit në rrugë elektronike.
14. Vlera fillestare e shitjes përcaktohet nga Ministria e Ekonomisë, Tregtisë dhe Energjetikës, sipas dispozitave të ligjit nr.9874, datë 14.2.2008 “Për ankandin publik” dhe dispozitave të këtij vendimi.
15. Vlera fillestare e shitjes u njoftohet, nëpërmjet një komunikimi të njëkohshëm, me shkrim, të gjithë kandidatëve të përzgjedhur në ftesën për ofertë, pas përfundimit të procedurës së përzgjedhjes. Vlera fillestare e shitjes mbahet konfidenciale deri në datën e ftesës për ofertë.
16. Vlera e sigurimit të ofertës përcaktohet nga Ministria e Ekonomisë, Tregtisë dhe Energjetikës, sipas dispozitave të ligjit nr.9874, datë 14.2.2008 “Për ankandin publik” dhe dispozitave të këtij vendimi.
17. Sigurimi i ofertës bëhet nëpërmjet një garancie bankare. Vlera e sigurimit të ofertës do të jetë në përqindje të vlerës fillestare të shitjes, përcaktuar në pikën 14 të këtij vendimi.
18. Ministria e Ekonomisë, Tregtisë dhe Energjetikës përcakton, në dokumentet e ankandit, kërkesat për natyrën, formën, vlerën dhe kushtet e tjera thelbësore të sigurimit të ofertës.
19. Vlera e sigurimit të ofertës u njoftohet kandidatëve të përzgjedhur në ftesën për ofertë pas përfundimit të procedurës së përzgjedhjes. Vlera e sigurimit të ofertës mbahet konfidenciale deri në datën e ftesës për ofertë.
20. Ministria e Ekonomisë, Tregtisë dhe Energjetikës ka të drejtën të konfiskojë vlerën e sigurimit të ofertës në rastet e parashikuara nga ligji nr.9874, datë 14.2.2008 “Për ankandin publik”.
21. Ofertat paraqiten nga kandidatët e përzgjedhur në përputhje me afatet e kushtet e përcaktuara në dokumentet e ankandit. Afati i paraqitjes së ofertës nuk mund të jetë më pak se 10 ditë nga data e ftesës për ofertë, njoftuar njëkohësisht nga Ministria e Ekonomisë, Tregtisë dhe Energjetikës të gjithë  kandidatëve të përzgjedhur.
22. Vendimi për shtyrjen e afatit përfundimtar të dorëzimit të ofertave dhe të dokumenteve të tjera u njoftohet menjëherë dhe njëkohësisht të gjithë kandidatëve të përzgjedhur.
23. Ofertat dorëzohen me shkrim, dorazi ose përmes postës. Dokumentet e ankandit përcaktojnë mënyrat, kushtet, afatet dhe dokumentet, që duhen paraqitur nga kandidatët e përzgjedhur, së bashku me ofertën.
24. Janë të vlefshme dhe të pranueshme nga Ministria e Ekonomisë, Tregtisë dhe Energjetikës ofertat, që përmbajnë gabime shtypi ose gabime të tjera të dukshme, të këtij lloji, që nuk janë bërë qëllimisht dhe rezultojnë qartë nga dokumentacioni tjetër i ankandit, i depozituar nga kandidati i përzgjedhur e që nuk cenojnë vlefshmërinë e ofertës, në përputhje me ligjin.
25. Ministria e Ekonomisë, Tregtisë dhe Energjetikës vlerëson dhe krahason ofertat e vlefshme, për të përcaktuar ofertën fituese, në përputhje me ligjin nr.9874, datë 14.2.2008 “Për ankandin publik”, dispozitat e këtij vendimi dhe me procedurat e kriteret e përcaktuara në dokumentet e ankandit.
26. Njoftimi i fituesit dhe lidhja e kontratës kryhen në përputhje me dispozitat e ligjit nr.9874, datë 14.2.2008 “Për ankandin publik”.
27. Kandidatët blerës përballojnë të gjitha shpenzimet e kostot për pjesëmarrjen e tyre në këtë ankand publik me procedurë përzgjedhëse të blerësve.
28. Ngarkohet Ministria e Ekonomisë, Tregtisë dhe Energjetikës për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

Kryeministri
Sali Berisha















































Shtojca 1
Njoftimi i ankandit


Data: _________________

Autoriteti:_________________________

Objekti i shitjes: _____________________________

Përshkrim i shkurtër i objektit të shitjes dhe procedurave të ankandit

___________________________________________

Vendi:_______________________

Adresa:______________________________

Afati i fundit kohor për dorëzimin e kërkesave për pjesëmarrje:______________________

Mënyra dhe kushtet e dorëzimit të kërkesave për pjesëmarrje:

__________________________

Gjuha/ët e kërkesave për pjesëmarrje: shqip ose anglisht

Informacioni mbi dokumentet e ankandit:_________________________________




















Shtojca 2
Kërkesa për pjesëmarrje

Data: ____________________

Vendi: __________________

I/e/të nënshkruarit____________, kërkojmë të marrim pjesë në fazën përzgjedhëse të procedurave të ankandit për shitjen e 102.374 aksioneve, të barabarta me 12.5792% të kapitalit të “Albanian Mobile Communications” sh.a. (AMC). Mbështetur në kërkesat e dokumenteve të ankandit, bashkëngjitur gjeni dokumentet që shoqërojnë këtë kërkesë për pjesëmarrje sipas kërkesave të dokumenteve të ankandit:

___________________

Për çdo komunikim të nevojshëm, ju lutemi bëni referim në adresat e mëposhtme:

Adresa: _______________

E-mail: ______________

Fax: ______________

Tel: ____________

____________________
(nënshkrimi/vula) 






















Shtojca 3
FtesA për ofertë

Autoriteti: _________________________

Data:_______________________________

Vendi:______________________________

Njoftohet _________________, se në vijim të njoftimit të ankandit publik botuar në ___________________, kërkesa për pjesëmarrje në fazën përzgjedhëse të procedurave të ankandit për shitjen e 102.374 aksioneve të barabarta me 12.5792% të kapitalit të “Albania Mobile Communications” sh.a. (AMC) e paraqitur më datë___________ së bashku me dokumentet e tjera të kërkuara nga dokumentet e ankandit është vlerësuar se përmbush kriteret e kërkuara.

Ju njoftojmë se jeni  përzgjedhur për të marrë pjesë në ankandin si më sipër dhe ju ftojmë të paraqisni ofertat tuaja, së bashku me dokumentacionin e kërkuar sipas dokumenteve të ankandit. Afati i fundit për dorëzimin e ofertave dhe dokumentacionit të kërkuar është data ___ora___  në adresën_______.

Bashkëngjitur do të gjeni:

- kopje të dokumenteve të ankandit publik dhe dokumenteve të tjera mbështetëse;
- referencë për të pasur akses në dokumentet e ankandit në rrugë elektronike.

Vlera fillestare e shitjes së 102.374 aksioneve, të barabarta me 12.5792% të kapitalit të “Albanian Mobile Communications” sh.a. (AMC) është caktuar:

_____________euro

Ofertat me vlerë më të ulët nuk do të pranohen.


Vlera e sigurimit të ofertës duhet të jetë____% të vlerës fillestare të shitjes si më sipër.

Oferta dhe dokumentet e tjera të kërkuara duhet të jenë në gjuhën shqipe ose angleze.

__________________________________________
(nënshkrimi i përfaqësuesit të autoritetit shitës/vula)









Shtojca 4
Formulari i ofertës

Drejtuar: Ministrisë së Ekonomisë, Tregtisë dhe Energjetikës

Lënda: 	Shitja e paketës së aksioneve, të barabartë me 12.5792% të kapitalit të shoqërisë “Albania Mobile Comumnications” sh.a.

Të nderuar zotërinj!

Pas shqyrtimit të dokumenteve të ankandit që na janë dorëzuar dhe pranuar nga ne, i/e/të nënshkruarit______________________ofrojmë të blejmë 102.374 aksione, të barabarta me 12.5792% të kapitalit të “Albanian Mobile Comumnications”sh.a. (AMC), me çmimin prej__________________eurosh[footnoteRef:1] (përshkrim me fjalë). [1:  Jo më pak se vlera fillestare. ] 


Autorizojmë METE-n të verifikojë informacionin/dokumentet, bashkëngjitur ofertës sonë.

Oferta do të jetë e vlefshme për një periudhë prej __________ duke filluar nga ______________, dhe mund të pranohet nga ju në çdo moment përpara përfundimit të kësaj periudhe. Në rast se shpallemi si ofertuesi  fitues, pranojmë në mënyrë të parevokueshme të lidhim marrëveshjen për blerjen e aksioneve me METE-n, sipas formës së përcaktuar në dokumentet e ankandit.

Pranojmë se në rast mospërputhjeje të parashikimeve të kësaj oferte me kushtet dhe afatet e dokumenteve të ankandit, kjo ofertë nuk do të konsiderohet e vlefshme.

Pranojmë se METE në çdo kohë mund të anulojë ankandin, në çdo kohë, deri në momentin e njoftimit të fituesit dhe METE nuk mban përgjegjësi ndaj nesh për ofertën e paraqitur.

Të gjitha shpenzimet, kostot e humbjet lidhur me përgatitjen dhe dorëzimin e ofertës do  të përballohen nga ne. METE nuk do të kompensojë kosto, shpenzime apo humbje, pavarësisht rezultatit të përfundimit të ankandit. Pranojmë gjithashtu në mënyrë të parevokueshme të paguajmë kostot e botimit të ankandit në rast se do të shpallemi fitues të  ankandit.

Data________________

[vula, nënshkrimi]








Shtojca 5
Njoftimi i fituesit

Autoriteti: ___________________

Data: _________________

Vendi:__________________

Njoftohet______________________, se oferta e paraqitur më datë______________me të dhënat e mëposhtme:

____________________


Është shqyrtuar e vlerësuar nga komisioni i vlerësimit të ofertave të ankandit publik si oferta fituese për blerjen e 102.374 aksioneve, të barabarta me 12.5792% të kapitalit të “Albania Mobile Comumnications” sh.a. (AMC).

Ftohet_______________ të nënshkruajë marrëveshjen për blerjen e aksioneve si më sipër sipas formatit të dokumenteve të ankandit brenda 10 ditëve nga publikimi në Buletinin e Njoftimeve Publike, në përputhje me kushtet e afatet e dokumenteve të ankandit.


___________________________________________
(nënshkrimi i përfaqësuesit të autoritetit shitës/vula)























Shtojca 6
Formulari i publikimit të njoftimit të ofertuesit fitues

Seksioni I: Autoriteti kontraktues

I.1 Emri dhe adresa e autoritetit kontraktues

Emri

Adresa 

Internet:

I.2 Lloji i autoritetit kontraktues dhe aktiviteti ose aktivitetet kryesore:

	Institucioni qendror
	Institucioni i pavarur

	□
	□

	Njësia e qeverisjes vendore
	Tjetër

	□
	□



Seksioni II: Objekti i ankandit

II.1 Lloji i kontratës
__________________

II.2 Përshkrim i shkurtër i kontratës

Objekti i kontratës:

Të tjera:

Seksioni III: Procedura
Lloji i procedurës:

III.1 Kriteret e përzgjedhjes së fituesit (ofertuesit)
___________________________________

III.2 Numri i ofertave të dorëzuara:		Numri i ofertave të vlefshme:

III.3  Referenca e dosjes, e përcaktuar sipas autoritetit kontraktues:
______________________________________
IV.3 Vlera totale përfundimtare e kontratës:

	Vlera
	______________________

	Monedha
	_______

	
	
	
	





IV.4 Publikime të mëparshme, lidhur me të njëjtën kontratë (nëse zbatohet):

	Buletini i Njoftimeve Publike
	Data
	____________
	Numri
	______


	Gazeta___________________
	
	
	
	


Ofertuesit në ankand
	Emri
	Adresa
	Përfaqësuesi
	I kualifikuar(po/jo)

	
	
	
	

	
	
	
	

	
	
	
	



Ofertuesit e kualifikuar
	Emri
	Adresa
	Përfaqësuesi
	Vlera e ofertës

	
	
	
	

	
	
	
	

	
	
	
	



Ofertuesit e skualifikuar
	Emri
	Adresa
	Përfaqësuesi
	Arsyet e skualifikimit

	
	
	
	

	
	
	
	

	
	
	
	




Ofertuesi fitues
	Emri
	Adresa
	Përfaqësuesi
	Vlera e ofertës

	
	
	
	



V.4 Informacione shtesë
______________________________________________________________________________________________________________________________________________________________________________________________________________________________________________________



Data e shpërndarjes së këtij njoftimi______________________________________






Shtojca 7
Procesverbal i komisionit të vlerësimit të ofertës

Datë:___________________________

Vendi:____________________________

Ora:____________________________

Nr.prot._________________________

U mbajt mbledhja e komisionit të vlerësimit të ofertave të ankandit me rend dite _________________.

Të pranishëm:

_____________________________________


Përshkrimi i procedurave të ndjekura dhe i vendimeve të marra.


_________________________________________


Në vijim, komisioni i vlerësimit të ofertave me votën pro të _____ anëtarëve dhe votën kundër të ____anëtarëve vendosi:

___________________


Kryetari						Sekretari

____________						_____________
(nënshkrimi)						(nënshkrimi)

